กรุงศรี คอนซูมเมอร์ มอบเงินบริจาคแก่สภากาชาดไทย
กรุงศรี คอนซูมเมอร์ มอบเงินบริจาคจากสมาชิกบัตรแก่สภากาชาดไทย
7 ก.พ. 2561

นายชัยพล กฤตยาวาณิชย์ (ที่ 2 จากซ้าย) ผู้อำนวยการอาวุโสฝ่ายการตลาด บริษัท บัตรกรุงศรีอยุธยา จำกัด เป็นตัวแทนสมาชิกบัตรเครดิตกรุงศรี ส่งมอบเงินบริจาค  200,000 บาท ที่ได้จากการแลกคะแนนสะสมกรุงศรี โบนัสของสมาชิกบัตรเครดิตกรุงศรี ให้กับ “ห้องได้บุญ” โดยมีหม่อมราชวงศ์ปรียางค์ศรี วัฒนคุณ (ที่ 2 จากขวา) ผู้ช่วยเลขาธิการฯ ฝ่ายการจัดหารายได้และผู้อำนวยการสำนักงานจัดหารายได้ สภากาชาดไทย เป็นประธานรับมอบ ณ ตึก ภปร. สภากาชาดไทย
โดยในการนี้ พนักงาน และผู้บริหารของบริษัทฯ ได้ร่วมบริจาครถเข็นผู้ป่วยจำนวน 20 คัน เพื่อใช้ในกิจการของสภากาชาดไทย